
Agroturizmus Olaszországban és hazánkban

A dolgozatom legfőbb célja, hogy személyes olaszországi példámon keresztül megvizsgáljam az Európában egyedülálló – turisztikával kiegészített – mezőgazdasági tevékenységnek számító vállalkozást és ennek a hazai változatát, valamint, hogy feltárjam az olaszországi agroturizmus sikerének titkát. Az olasz agroturizmust több fejezetben jellemeztem, részletesen áttekintettem az alapkoncepcióját, történeti fejlődését, szabályozását és működését.
Kis részben kitértem a vidéki helyi gazdaságfejlesztésre is, elsősorban az agroturizmussal való szoros összefüggése miatt.
A hazai agroturizmus vizsgálatánál arra az eredményre jutottam, hogy hazánkban csak fogalmi szinten létezik, az olasz agroturizmus jegyeit Magyarországon a falusi turizmusban fedezhetjük fel. Összességében megállapítottam, hogy az olasz agroturizmus példaértékű és sikeresnek mondható.



